Azia, rajoni gjithnjë e më i rëndësishëm për amerikanët
Me rastin e vizitës së presidentit kinez, shumë amerikanë thonë se të dy vendet kanë nevojë për njëri tjetrin
Presidenti kinez Hu Gjintao mbërriti mbrëmë në Uashington, ndërkohë që një numër gjithnjë e më i madh amerikanësh e shikojnë Azinë si rajonin më të rëndësishëm për Shtetet e Bashkuara. Ky përfundim arrihet në një anketë të re opinioni e kryer nga qendra kërkimore Pew. Kur flet me njerëz në kryeqytetin amerikan rreth marrëdhënieve Amerikë-Kinë, marrëdhëniet ekonomike dhe tregëtare citohen si shqetësimi kryesor. David thotë: Kur bëhet fjalë për ekonominë në rritje apo ushtrinë gjithnjë e më të fuqishme të Kinës, mendimi është se Shtetet e Bashkuara duhet të jenë të kujdesshme. Por shumë të tjerë thonë se të dy vendet kanë nevojë për njeri tjetrin. Si kjo grua, për shembull. Sipas një ankete të fundit të qendrës kërkimore Pew, është fuqia ekonomike e Kinës dhe jo fuqia ushtarake në rritje që i shqetëson më shumë amerikanët. Kjo anketë tregon se publiku amerikan kërkon që Presidenti Obama të jetë më i ashpër në marrëdhëniet tregëtare me Kinën dhe të kërkojë lidhje më të forta. Karrol Dorti, një prej autoreve të studimit, thotë se publiku amerikan kërkon disa gjëra që duket se bien ndesh me njëra-tjetrën. Bashkë me ndikimin në rritje të Kinës, në rritje është edhe rëndësia e Azisë si një rajon i tërë. Sipas anketës, Azia është tani rajoni më i rëndësishëm i botës për amerikanët, në vend të Evropës që ishte në të kaluarën. Shumë prej të anketuarve e shikojnë Kinën si kërcënimin më të madh për Shtetet e Bashkuara, e pasuar nga Koreja e Veriut dhe Irani. Por kur u pyetën më konktretisht, të anketuarit e shikojnë Kinën si një problem serioz dhe jo një rival të hapur. Dhe kjo është pikërisht ajo që pritet të bëjnë presidentët Hu dhe Obama kur të zhvillojnë një seri takimesh sot dhe kur presidenti Hu të pritet në Shtëpinë e Bardhë për një darkë shtetërore, e para për një udhëheqës kinez pas më shumë se një dekade